Proiect

**L E G E**

bugetului de stat pe anul 2017

Parlamentul adoptă prezenta lege organică.

Capitolul I

DISPOZIŢII GENERALE

**Art. 1.** – (1) Bugetul de stat pe anul 2017 se aprobă la venituri în sumă de 32725972,2 mii de lei şi la cheltuieli în sumă de 36881578,4 mii de lei, cu un deficit în sumă de 4155606,2 mii de lei.

(2) Indicatorii generali și sursele de finanțare ale bugetului de stat se prezintă în anexa nr. 1.

(3) Componența veniturilor bugetului de stat se prezintă în anexa nr. 2.

(4) Bugetele autorităților publice centrale se prezintă în anexa nr. 3.

Capitolul II

REGLEMENTĂRI SPECIFICE

**Art. 2.** – În bugetele unor autorităţi publice centrale se aprobă alocaţii după cum urmează:

1) în bugetul Ministerului Economiei:

a) pentru susţinerea investitorilor în vederea pregătirii şi instruirii personalului (cadrelor) în legătură cu crearea de noi locuri de muncă – în sumă de 10000,0 mii de lei;

b) pentru dotarea Colegiului de Inginerie (or. Strășeni) cu echipament și mobilier necesar în vederea pregătirii și instruirii personalului (cadrelor) în scopul susținerii investitorilor în legătură cu crearea de noi locuri de muncă 10000,0 mii lei;

c) pentru realizarea procesului de privatizare a bunurilor proprietate publică de stat, inclusiv în bază de proiecte individuale **–** în sumă de 2000,0 mii de lei;

d) pentru Fondul pentru Eficienţă Energetică – în sumă de 100000,0 mii de lei;

2) în bugetul Ministerului Dezvoltării Regionale şi Construcţiilor, pentru Fondul naţional pentru dezvoltare regională **–** în sumă de 200000,0 mii de lei;

3) în bugetul Ministerului Agriculturii şi Industriei Alimentare:

a) pentru Fondul de subvenţionare a producătorilor agricoli – în sumă de 900000,0 mii de lei, dintre care 231000,0 mii de lei din contul Programului de suport bugetar ENPARD al Comisiei Europene. Mijloacele în cauză vor fi utilizate conform următoarelor direcţii:

– investiţii în exploataţiile agricole pentru restructurare şi adaptare la standardele Uniunii Europene pentru:

producerea legumelor şi a fructelor pe teren protejat (sere de iarnă, solarii, tuneluri);

înfiinţarea, modernizarea şi defrişarea plantaţiilor multianuale, inclusiv a plantaţiilor viticole şi a plantaţiilor pomicole;

procurarea tehnicii şi a utilajului agricol convenţional;

utilarea şi renovarea tehnologică a fermelor zootehnice;

procurarea animalelor de prăsilă şi menţinerea fondului genetic al acestora;

creditarea producătorilor agricoli de către instituţiile financiare şi instituţiile financiare nebancare;

asigurarea riscurilor de producere în agricultură;

– investiţii în prelucrarea şi comercializarea produselor agricole pentru:

dezvoltarea infrastructurii post recoltare şi procesare;

constituirea şi funcţionarea grupurilor de producători agricoli;

facilitarea promovării producției agricole;

– pregătirea pentru implementarea acţiunilor referitoare la mediul şi spaţiul rural:

consolidarea terenurilor agricole;

procurarea echipamentului de irigare;

compensarea cheltuielilor la irigare;

procurarea echipamentului no-till, mini-till;

promovarea şi dezvoltarea agriculturii ecologice;

– îmbunătăţirea şi dezvoltarea infrastructurii rurale;

– servicii de consultanţă şi formare;

– dezvoltarea agroturismului în zonele rurale.

Modul de repartizare a mijloacelor din Fondul de subvenţionare a producătorilor agricoli se stabileşte printr-un regulament aprobat de Guvern”.

b) pentru Fondul viei și vinului – în sumă de 42289,5 mii de lei, dintre care 29289,5 mii de lei din Fondul de subvenționare a producătorilor agricoli;

4) în bugetul Ministerului Mediului, pentru Fondul ecologic național și pentru fondurile ecologice locale – în sumă de 271733,1 mii de lei;

5) în bugetul Ministerului Educației, pentru elaborarea și implementarea standardelor educaționale și formarea profesională a cadrelor didactice și de conducere din învățămîntul general - în sumă de 10 082,0 mii lei, din contul împrumutului acordat de Banca Mondială în cadrul proiectului „Reforma în educaţie”;

6) în bugetul Ministerului Culturii, pentru susţinerea proiectelor/programelor culturale ale asociaţiilor obşteşti – în sumă de 4064,7 mii de lei şi pentru susţinerea activităţii teatrelor, circului și a organizațiilor concertistice – în sumă de 122058,8 mii de lei;

7) în bugetul Ministerului Muncii, Protecţiei Sociale şi Familiei:

a) pentru compensarea parţială a contribuţiilor de asigurări sociale de stat obligatorii care se plătesc de către organizaţiile şi întreprinderile Asociației Nevăzătorilor din Moldova – în sumă de 645,5 mii de lei, ale Asociaţiei Surzilor din Republica Moldova **–** în sumă de 482,8 mii de lei şi ale Societăţii Invalizilor din Republica Moldova – în sumă de 400,0 mii de lei;

b) pentru procurarea de utilaj şi materie primă întreprinderilor Asociației Nevăzătorilor din Moldova – în sumă de 1707,7 mii de lei, ale Asociaţiei Surzilor din Republica Moldova – în sumă de 1133,5 mii de lei şi ale Societăţii Invalizilor din Republica Moldova **–** în sumă de 1267,6 mii de lei;

c) pentru crearea locurilor de muncă întreprinderilor Asociației Nevăzătorilor din Moldova – în sumă de 250,0 mii lei şi ale Societăţii Invalizilor din Republica Moldova **–** în sumă de 250,0 mii lei;

d) pentru plata de către Asociaţia Surzilor din Republica Moldova a serviciilor de traducere a limbajului prin semne al persoanelor surde, mute ori surdomute, acordate de interpreţi la solicitarea acestor persoane – în sumă de 250,0 mii de lei;

e) pentru Fondul Republican de susținere socială a populației – 92239,4 mii de lei”.

8) în bugetul Agenției „Moldsilva”, pentru extinderea pădurilor pe terenurile degradate, aflate în proprietatea autorităților administrației publice locale – în sumă de 2141,2 mii de lei;

9) în bugetul Comisiei Electorale Centrale, pentru finanțarea partidelor politice – în sumă de 40000,0 mii de lei;

10) în bugetul Fondului de Investiții Sociale, pentru lucrări de renovare a instituţiilor de învăţămînt primar, gimnazial și liceal din subordinea autorităţilor publice locale – în sumă de 81 600,0 mii lei, din contul împrumutului acordat de Banca Mondială în cadrul proiectului „Reforma în educaţie”.

11) pentru finanţarea investiţiilor capitale pe autorități publice centrale – în sumă de 1798042,0 mii de lei, cu repartizarea lor conform anexei nr. 4.

**Art. 3.** – Se aprobă în bugetul de stat alocaţii pentru:

a) transferuri către alte bugete şi fonduri:

– la bugetul asigurărilor sociale de stat, în sumă de 5 529 038,9 mii de lei, inclusiv pentru acoperirea deficitului bugetului asigurărilor sociale de stat – 1 425 990,1 mii de lei;

– la fondurile asigurării obligatorii de asistenţă medicală – în sumă de 2593027,4 mii de lei, inclusiv pentru asigurarea unor categorii de persoane conform legislaţiei – 2526367,6 mii de lei, pentru realizarea programelor naţionale în domeniul ocrotirii sănătăţii – 62033,7 mii de lei, şi din contul împrumutului acordat de Banca Mondială în cadrul proiectului „Modernizarea sectorului sănătăţii în Republica Moldova” – 4626,1 mii de lei;

– la bugetele locale – în sumă totală de 8 147 863,3 mii de lei, inclusiv 14 055,2 mii de lei pentru acoperirea compensarea majorării de la 1 ianuarie 2017 a cuantumului alocației lunare pentru întreținerea unui copil în serviciul de casă de copii de tip familial și serviciul asistență parentală profesionist, precum și pentru compensarea majorării salariale (cu indicele 1,2) pentru asistenții sociali din cadrul serviciului de asistență socială comunitară. Repartizarea transferurilor la bugetele locale se efectuează conform anexei nr. 5. Prin derogare de la prevederile art.27 alin. (4) din Legea nr.397-XV din 16 octombrie 2003 privind finanțele publice locale, în anul 2017, transferurile cu destinație generală sunt alocate lunar, reieșind din proporția de 1/10 lunar din suma anuală în primele 6 luni ale anului și 1/15 lunar în următoarele 6 luni;

b) lucrări de renovare a instituţiilor de învăţămînt primar, gimnazial și liceal din subordinea autorităţilor publice locale – în sumă de 110000,0 mii de lei, din contul împrumutului acordat de Banca Mondială în cadrul proiectului „Reforma în educaţie”, pentru care Ministerul Educaţiei va deţine calitatea de investitor. Repartizarea acestor alocaţii şi stabilirea obligaţiilor părţilor se vor efectua de către Guvern;

c) plata cotizaţiilor în organizaţiile internaţionale al căror membru este Republica Moldova – în sumă de 119974,3 mii de lei, pentru implementarea Strategiei de reformă a administraţiei publice – în sumă de 58000,0 mii de lei, pentru activităţi de reintegrare a ţării – în sumă de 15000,0 mii de lei. Repartizarea pe destinatari a alocaţiilor în cauză se va efectua de către Guvern;

d) Fondul de rezervă și Fondul de intervenție ale Guvernului – în sume de 50000,0 mii de lei și, respectiv, de 20000,0 mii de lei.

e) stimularea investițiilor pentru dezvoltare regională prin crearea locurilor noi de muncă în sumă de 20000,0 mii lei. Modul de repartizare a mijloacelor prevăzute în acest program se stabilește printr-un regulament aprobat de Guvern.

f) implementarea programului de stat „Prima casă” în sumă de 15000,0 mii lei. Modul de repartizare a mijloacelor prevăzute în acest program se stabilește printr-un regulament aprobat de Guvern.

**Art. 4.** – Pentru determinarea cuantumului ajutorului social în conformitate cu Legea nr. 133-XVI din 13 iunie 2008 cu privire la ajutorul social, nivelul venitului lunar minim garantat va constitui 961,0 de lei.

**Art. 5.** –Prin derogare de la prevederile art. 2 alin. (1) lit. a) din Legea fondului rutier nr. 720-XIII din 2 februarie 1996, în anul 2017 defalcările la fondul rutier din volumul total al accizelor la produsele petroliere (cu excepţia gazului lichefiat) nu vor depăşi 49,84 %.

**Art. 6.** –Mijloacele financiare primite de la bugetele componente ale bugetului public naţional de către autorităţile/instituţiile publice la autogestiune, întreprinderile de stat și societățile pe acțiuni, ai căror fondatori sînt autorităţile publice centrale şi locale, conform anexei nr. 6, se gestionează prin Contul Unic Trezorerial al Ministerului Finanţelor.

**Art. 7.** – Se stabileşte că, la situaţia din 31 decembrie 2017, datoria de stat internă nu va depăşi 21 251,6 milioane de lei, datoria de stat externă – 39564,3 milioane de lei (echivalentul a 1893,0 milioane de dolari SUA), iar soldul garanţiilor de stat externe și interne va constitui zero lei.

**Art. 8.** – (1) Impozitul privat reprezintă o plată unică ce se percepe la efectuarea tranzacţiilor cu bunuri proprietate publică în procesul de privatizare, indiferent de tipul mijloacelor folosite.

(2) Subiecţi ai impunerii cu impozit privat sînt persoanele juridice şi persoanele fizice din Republica Moldova, precum şi persoanele juridice şi persoanele fizice străine, cărora, în procesul de privatizare, li se dau în proprietate privată bunuri proprietate publică.

(3) Obiecte ale impunerii cu impozit privat sînt bunurile proprietate publică, inclusiv acţiunile.

(4) Cota impozitului privat se stabileşte la 1% din valoarea de achiziţie a bunurilor proprietate publică supuse privatizării, inclusiv din valoarea acţiunilor supuse privatizării.

(5) Impozitul privat se achită pînă la semnarea contractului de vînzare-cumpărare şi se virează la bugetul de stat sau la bugetul local, în funcţie de apartenenţa bunului.

(6) Nu se achită impozit privat în cazul primirii gratuite în proprietate privată a bunurilor proprietate publică de către persoane fizice rezidente care nu desfăşoară activitate de întreprinzător.

(7) În cazul rezoluţiunii contractului de vînzare-cumpărare, determinată de neexecutarea sau de executarea necorespunzătoare a obligaţiilor asumate de cumpărător, sumele plătite în calitate de impozit privat nu se restituie.

(8) Monitorizarea îndeplinirii prevederilor prezentului articol revine autorităţilor publice centrale sau locale, în funcţie de apartenenţa bunului proprietate publică.

**Art. 9.** – (1) Determinarea cuantumului minim al chiriei bunurilor proprietate publică se prezintă în anexa nr. 7.

(2) Se scutesc de plata chiriei (exceptînd plata serviciilor comunale):

a) instituţiile publice finanţate de la bugetul de stat şi uniunile de creaţie – pentru încăperile închiriate de la alte instituţii publice finanţate de la bugetul de stat, precum şi de la întreprinderile de stat ai căror fondatori sînt instituţiile publice respective sau autoritatea ierarhic superioară acestora;

b) întreprinderile de stat al căror fondator este Departamentul Instituţiilor Penitenciare al Ministerului Justiţiei – pentru încăperile închiriate de la instituţiile din cadrul sistemului penitenciar.

**Art. 10.** – (1) Instituțiilor financiare care au acordat pînă la 29 iulie 1994 credite preferenţiale pe termen lung cooperativelor de construcţie a locuinţelor înfiinţate pînă la 1 ianuarie 1993 şi care au început construcţia caselor pînă la această dată, băncilor comerciale care au acordat, după 29 iulie 1994, astfel de credite cooperativelor de construcţie a locuinţelor, specificate în Hotărîrea Parlamentului nr. 209-XIII din 29 iulie 1994, precum şi instituțiilor financiare care au acordat credite cooperativelor de construcţie a locuinţelor, specificate în hotărîrile Parlamentului nr. 834-XIII din 16 mai 1996, nr. 1588-XIII din 27 februarie 1998, nr. 1147-XIV din 20 iulie 2000 şi nr. 905-XV din 7 martie 2002, în condiţiile prevăzute de aceste hotărîri, li se compensează de la bugetul de stat veniturile ratate prin acordarea acestor credite.

(2) În conformitate cu prevederile alin. (1), instituțiilor financiare li se compensează şi veniturile ratate prin acordarea de credite preferenţiale şi de credite fără dobîndă categoriilor de persoane care, potrivit legislaţiei, beneficiază de acest drept, în funcţie de sursa de compensare a acestor pierderi prevăzută în actele normative.

(3) Sub incidenţa prevederilor alin. (1) şi (2) nu cad creditele folosite contrar destinaţiei.

(4) Compensarea a 50% din suma creditelor bancare acordate cooperativelor de construcţie a locuinţelor nr. 244 (municipiul Chişinău) şi „Apartament” (municipiul Bălţi), constituite exclusiv pentru construcţia de locuinţe destinate participanţilor la acţiunile de luptă pentru apărarea independenţei şi integrităţii teritoriale a Republicii Moldova, se efectuează de la bugetele municipale Chişinău şi Bălţi, în funcţie de costul construcţiilor aprobat, în modul stabilit, la data semnării actului de dare în exploatare a obiectivelor menţionate.

**Art. 11.** – Despăgubirile pentru persoanele care, potrivit legislaţiei, sînt supuse asigurării de stat obligatorii se plătesc, în baza documentelor perfectate de către serviciile de specialitate ale autorităţilor (instituţiilor) în care sînt angajate aceste persoane, din mijloacele autorităţilor (instituţiilor) respective.

**Art. 12.** – (1) Comisioanele pentru serviciile de distribuire a pensiilor, indemnizaţiilor, compensaţiilor şi a altor ajutoare prevăzute în bugetul de stat pentru pensionarii militari, pentru persoanele din corpul de comandă şi din trupele organelor afacerilor interne, pentru alte categorii de persoane, prestate de instituția financiară deserventă a sistemului trezorerial al Ministerului Finanțelor, se stabilesc la încheierea contractelor între instituția financiară şi autorităţile administraţiei publice de resort, la valoarea maximă de 0,8% din suma distribuită.

(2) Comisioanele pentru serviciile de distribuire a compensaţiilor persoanelor supuse represiunilor politice, a compensaţiilor unice pentru conectare la conducta de gaze naturale, a indemnizaţiilor unice pentru construcţia de case individuale sau de locuinţe cooperatiste, procurarea de spaţiu locativ sau restaurarea caselor vechi şi a altor plăţi sociale cu destinaţie specială pentru unele categorii de populaţie prevăzute în bugetul de stat se stabilesc la încheierea contractelor între prestatorul de servicii de plată şi Ministerul Finanţelor, la valoarea maximă de 0,8% din suma distribuită.

(3) Comisioanele pentru serviciile de recepţionare a cererilor pentru indexare şi distribuire a sumelor indexate conform [Legii nr.1530-XV din 12 decembrie 2002](lex:LPLP200212121530) privind indexarea depunerilor băneşti ale cetăţenilor în Banca de Economii, prestate prin intermediul Întreprinderii de Stat „Poşta Moldovei”, se stabilesc la încheierea contractului între Întreprinderea de Stat „Poşta Moldovei” şi Ministerul Finanţelor, la valoarea maximă de 10 lei pentru cererea recepţionată şi la valoarea maximă de 0,8% din suma distribuită.

(4) Comisionul pentru eliberarea numerarului de către instituţiile financiare pentru plata prestaţiilor sociale specificate la alin.(2) şi (3) prin intermediul Întreprinderii de Stat „Poşta Moldovei” se stabileşte la valoarea maximă de 0,25% din suma eliberată şi se achită de la bugetul de stat.

(5) Comisioanele pentru serviciile de încasare prin alte instrumente de plată decît cardurile de plată de la populație, de la perceptorii fiscali și de la funcționarii fiscali a plăților la bugetele componente ale bugetului public național (cu excepția plății drepturilor de import-export), precum și comisionul la restituirea plăților de la aceste bugete populației se stabilesc în valoare maximă de 1,0% pentru o plată de la suma încasată/restituită, dar nu mai puțin de 1 leu și nu mai mult de 2,5 lei, pe bază de contract încheiat de către Ministerul Finanțelor cu instituţiile financiare şi Întreprinderea de Stat „Poşta Moldovei”, și se achită de la bugetul de stat.

(6) Comisioanele specificate la alin. (5) pentru bugetul asigurărilor sociale de stat și fondurile obligatorii de asistență medicală vor fi restituite bugetului de stat.

**Art. 13.** – (1) Se stabileşte achitarea, de la bugetul de stat, a comisioanelor pentru:

a) executarea prin Sistemul Automatizat de Plăţi Interbancare a documentelor de plată din sistemul trezorerial al Ministerului Finanţelor;

b) serviciile de ridicare în numerar a mijloacelor băneşti şi pentru deservirea operaţiunilor valutare în conturile bugetului de stat şi ale bugetelor locale;

c) serviciile de încasare prin carduri de plată de la populaţie a plăţilor la bugetul de stat şi la bugetele locale, precum şi comisionul la restituirea plăţilor de la aceste bugete populaţiei, care se stabilesc pe bază de contract încheiat de către Ministerul Finanţelor cu instituţiile financiare;

d) serviciile bancare la deservirea conturilor destinate realizării proiectelor finanţate din surse externe, gestionate prin sistemul trezorerial;

e) serviciile de transfer/ridicare în numerar a mijloacelor băneşti, în baza documentelor executorii, din conturile bugetului de stat şi ale bugetelor locale.

(2) Comisionul pentru recepţionarea de la persoanele fizice a drepturilor de import-export se achită de către organele vamale din mijloace proprii, pe bază de contract încheiat cu instituţia financiară.

**Art. 14.** – (1) Dobînzile calculate la soldurile mijloacelor băneşti ale bugetelor componente ale bugetului public naţional aflate în conturile deschise în Contul Unic Trezorerial al Ministerului Finanţelor/instituţii financiare se repartizează corespunzător bugetului de stat, bugetului asigurărilor sociale de stat, fondurilor asigurării obligatorii de asistenţă medicală.

(2) Dobînzile calculate la soldurile mijloacelor băneşti în conturile deschise în instituţii financiare şi destinate realizării proiectelor finanţate din surse externe se virează integral la bugetele în componenţa cărora sînt incluse (bugetul de stat sau bugetele locale), cu excepţia dobînzilor calculate la soldurile mijloacelor băneşti ale Fondului de Dezvoltare Durabilă, care rămîn în gestiunea acestuia.

**Art. 15.** – Ministerul Finanţelor se autorizează:

a) să redistribuie între categorii economice de cheltuieli, alocațiile aprobate unei autorități bugetare, fără afectarea sumelor aprobate la nivel de program/subprogram;

b) să redistribuie la propunerea Ministerului Dezvoltării Regionale și Construcțiilor, în baza deciziei Consiliului Național de Coordonare a Dezvoltării Regionale, alocațiile aprobate pentru Fondul național pentru dezvoltare regională;

c) să redistribuie la propunerea Ministerului Mediului, în baza deciziei Consiliilor de Administrare, alocațiile aprobate pentru Fondul ecologic național și fondurile ecologice locale;

d) să contracteze, pe parcursul anului bugetar, împrumuturi interne pe piaţa valorilor mobiliare de stat peste limitele prevăzute de bugetul de stat, cu scadenţă în anul 2016, pentru acoperirea decalajului temporar de casă al bugetului de stat;

e) să recrediteze, din contul împrumuturilor externe, autorităţile executive ale unităţilor administrativ-teritoriale, drept garanţie de rambursare servind inclusiv transferurile cu destinaţie generală de la bugetul de stat către bugetele locale respective;

f) să modifice raporturile dintre bugetul de stat şi bugetele locale în cazul modificării actelor normative în vigoare sau al adoptării de noi acte normative privind organizarea administrativ-teritorială, în cazul delegării, în temei legal, a unor competenţe sau al retragerii lor, în cazul trecerii, în modul stabilit, a unor instituţii din subordinea autorităţilor publice locale în subordinea autorităţilor publice centrale şi viceversa, precum şi în cazul trecerii unor instituţii din subordinea autorităţilor publice locale de nivelul întîi în subordinea autorităţilor publice locale de nivelul al doilea şi viceversa;

g) să redistribuie transferurile cu destinaţie specială de la bugetul de stat, prevăzute la anexa nr. 5, între bugetele locale de nivelul întîi şi nivelul al doilea şi între bugetele locale de acelaşi nivel.

**Art.17.** – În legătură cu rezultatele modeste în vederea consolidării bazei de venituri proprii ale autorităților administrației publice locale, precum și a faptului că acțiunea normelor prevăzute la art.III, liniuța întâi și a doua, și art. IV ale Legii nr.267 din 01 noiembrie 2013 pentru modificarea și completarea unor acte legislative expiră începînd cu anul 2017, Guvernul se abilitează cu dreptul de a forma în componenţa bugetului de stat un fond de compensare, în proporţie de până la 0,5% din veniturile bugetului de stat, pentru acoperirea discrepanţelor legate de reformarea sistemului de raporturi interbugetare.

**PREŞEDINTELE PARLAMENTULUI**